## Lisa 1

## Tehniline kirjeldus

## Mõisted ja lühendid

|  |  |
| --- | --- |
| **Mõiste/Lühend** | **Kirjeldus** |
| SKA | Sotsiaalkindlustusamet |
| TEHIK | Tervise ja Heaolu Infosüsteemide Keskus |
| SKAIS1 | Sotsiaalkaitse infosüsteemi vana rakendus  |
| SKAIS2 | Sotsiaalkaitse infosüsteemi uus rakendus (hõlmab Ametnikurakendust ja Iseteenindust) |
| EBS | Majandustarkvara Oracle E-Business Suite |

## Ülevaade

SKA kasutab ülesannete täitmiseks sotsiaalkaitse infosüsteemi, mis koosneb SKAIS1, EBS ja SKAIS2 rakendustest.

SKAs on kasutusel kaks erinevat finantsplatvormi: SKAIS1 toetuste ja hüvitiste finantsarvestust peetakse FINUI-s ning SKAIS2 finantsarvestust eBS-s.

* SKAIS2s toimub nõuete ja kohustuste arvutamine, tasaarveldus ja maksude kinnipidamine ning finantsarvestus ning suhtlus pangaga eBS-s
* FinUI ja eBS kaudu edastatakse agregeeritud andmed SAPi riigi raamatupidamisse
* pearaamatu vaates on finantstehingud kahes kohas (FINUI, eBS), millele algandmed saadetakse vastavalt SKAIS1 ja SKAIS2 poolt.

SKAIS2s on praeguseks kasutusel elatisabiteenus, puude raskusastme tuvastamine, sotsiaaltoetuse teenus, peretoetused, isa täiendav vanemahüvitis, pensionikindlustusmaksed ja abivahendite teenus. Samuti toimib pensionite väljamaksu arvestus SKAIS2-s. SKA teenuste kasutajate jaoks on arendatud SKA iseteenindus, kus kasutaja saab enda jaoks vajalikke toiminguid teha lihtsalt ja kiirelt. Iseteeninduses kuvatakse praegu isikuandmetega seotud infot, isikule maksete teostamise infot, perehüvitiste teenuseid, pensionikindlustusmaksete teenust ja abivahendite teenust. SKAIS2-s olevate teenuste finantsarvestust, raamatupidamiskandeid ja väljamakseid teostatakse Oracle E-Business Suite majandustarkvaras.

## Lepingu eesmärk

Lepingu eesmärgiks on luua SKAIS2-s võimalus teha kinnipidamisi kohtutäiturite arestiaktide nõuete katteks, rahvusvahelise pädeva asutuse nõuete katteks, SKA enammaksunõuete katteks jm liikide jaoks. Kinnipeetud summad peab samal kuul välja maksma nõude esitaja kontol.

## Tellitavad tööd

Lepinguga tellitakse SKAIS2 kinnipidamiste 2. etapi tööde realiseerimine vastavalt ärilistele vajadustele, sealhulgas kinnipidamiste 1. etapi tööde lõpetamine ja kinnipidamise kuvade täiendused.

Tööd tuleb üle anda hiljemalt **30.09.2024.**

## Tööde loetelu tekib eelnevalt kokkulepitud backlogi alusel ja hallatakse jiras:

* + 1. Eelanalüüsi suunatud ülesanded (analüüsi task), mille tulemusel valmivad mahuhinnangutega kasutajalood (story’d) ja tehnilised eeldustööd (technical taskid);
		2. Arendusse suunatud kasutajalood (story’d) ja tehnilised eeldustööd (technical taskid) backlog staatuses vastavalt tööde järjekorrale (rank).
		3. Muud ülesanded (toetavate ja ettevalmistavate tööde taskid), mis on vajalikud arendustöö tõrgeteta toimimise tagamiseks.

## Tööprotsess ja tulemid

Järgnevalt täpsustatakse Täitjaga sõlmitud raamlepingus (nr 3-9/2307-1) kirjeldatud tingimusi tööprotsessi, dokumenteerimise, töökorralduse, testimise ja mittefunktsionaalsete nõuete osas.

## Tööprotsess

* + 1. Tööraamistik peab tuginema etapiviisilisele planeerimisele, võimaldades arendusmeeskonna prioriteete jooksvalt muuta;
		2. Tööraamistik peab võimaldama süsteemset ülevaadet iga kokkulepitud töö saavutustest;
		3. Tööraamistik peab võimaldama arendusmeeskonna tulemuslikkuse (kasvu) jälgimist ajas;
		4. Tööraamistik peab tagama, et arendusmeeskond tegeleb omal initsiatiivil enda tulemuslikkuse parandamisega ja parendusettepanekute esitamisega.
		5. Täpsem protsess lepitakse kokku tööde käigus.

## Dokumentatsioon

Vastavalt alapunktis 4 kirjeldatud skoobile, tuleb töö käigus luua ja täiendada SKAIS2 dokumentatsiooni, milleks on minimaalselt:

* + 1. funktsionaalsuse ja äriprotsesside kirjeldused kokkulepitud kujul (nt BPMN standard, diagrammid ja kirjeldused Confluence’is) koos ärireeglitega, mida peab olema hiljem võimalik täiendada järgnevates etappides lisanduva funktsionaalsuse alusel ning siduda tervikliku protsessi- ja ärireeglite kirjeldusega;
		2. tehniline dokumentatsioon (nt paigaldusjuhendid, Confluence keskkonnas);
		3. andmemudel.

Dokumentatsiooni täpsed liigid ja sisu formaat lepitakse kokku tööde käigus.

## Töökorraldus

Projekti töökorraldus toetub kodukorrale. Täitja peab tagama piisava kaasamise ja ülevaadete andmise Tellijale.

* + 1. **Tööde üleandmine**

Arendustööde lähtekoodi tarne toimub pideva integreerimise (continuous integration) teel. Tööde järjekord, üleandmise aeg ja UAT tagasiside andmise aeg lepitakse kokku tööde käigus taasesitamist võimaldavas vormis (Tellija ja Täitja poolt).

Töö üleandmisel kontrollib Tellija üle töö nõuetekohasuse ning annab vajadusel tähtaja töö parandamiseks.

Täitja teab, et tellija võib igat üle antud funktsionaalsust paigaldada toodangusse ning täitja peab tagama, et lõplikult valmimata funktsiooni protsessid on võimalik toodangust välja lülitada (feature flags). Funktsioonide sisse-välja lülitamise võimekus lepitakse Tellija ja Täitja vahel kokku tööde käigus.

## Nõuded automaattestimisele

Automaattestimise nõuete täitmisel tuleb lähtuda nõuetest, mis asuvad Confluence keskkonnas: <https://wiki.sm.ee/pages/viewpage.action?pageId=72518077> .

Testidega kaetakse serveripoolne ja kasutajaliidese kood. Kaetavuse kontrolliks ja raporteerimiseks seatakse Tellija koodihoidla keskkonnas (Gitlab) üles pideva integratsiooni töövoog, mis seadistatakse koos toimima SonarQube koodi ja testide kaetavuse analüsaatoriga.

Automaattestid peavad üle antavas lähtekoodis continuous-integration’i töövoo edukalt läbima. Samuti peab Täitja hoolt kandma, et varasemalt loodud testid jäävad töö lõpetamisel edukalt läbitavateks. Nõuete muutumisel peab Täitja viima testid vastavusse uute nõuetega või need eemaldama, kui selliseid nõudeid enam ei eksisteeri.

## Koormustestimised

* + 1. Iseteenindus peab toetama paralleelset minimaalselt 200 päringut (siinkohal on oodatav arendajapoolne hinnang, kas see on piisav päringute maht, vajadusel tõsta arvu).
		2. API teenustele ning keskmine päringu teenindamise aeg ei tohi olla suurem kui 2 sekundit.

### Nõude täitmise kontrolliks tuleb luua koormustestid. Koormustestide tegemine lepitakse Tellija Täitja poolt kokku tööde käigus.

### Nõudest eraldi tuleb vaadelda staatiliste failide allalaadimist – need tuleb http serveris puhverdada.

## Mittefunktsionaalsed nõuded

Mittefunktsionaalsete nõuete täitmisel tuleb lähtuda järgnevast:

* + 1. Uue funktsionaalsuse loomisel tuleb lähtuda raamlepingus (nr 3-9/2307-1) ja selle lisades kirjeldatud nõuetest.
		2. Täpsemad mittefunktsionaalsed nõuded, millest lähtuda, asuvad Confluence keskkonnas: [Mittefunktsionaalsed nõuded arendustele](https://wiki.sm.ee/pages/viewpage.action?pageId=3834694)
		3. Olemasoleva funktsionaalsuse taaskasutamisel tuleb tagada vähemalt olemasoleval tasemel mittefunktsionaalsete nõuete täitmine vastavas tehnilises komponendis (st tänaste puuduste likvideerimist Tellija Täitjalt käesoleva tellimuse raames ei eelda. Tellija eeldab, et Täitja teeb ettepanekuid puuduste likvideerimiseks ja konkreetsed lahendused lepitakse eraldi kokku).
		4. Serveripoolsete teenuste ja nendega suhtluse tänapäevastele parimatele praktikatele vastavaks viimine (REST API korrastamine ja taaskasutatavaks muutmine).
		5. Nõuded kiirusele ja latentsusele - allpool kirjeldatud nõuded kehtivad ainult SKAIS2 sisemisele rakendusele ehk väliste süsteemide vasteaegasid ei loeta ajalise nõude sisse:
			1. Tühja veebivormi avanemine ei tohi kesta üle 2s.
			2. Andmetega veebivormi avanemine ei tohi kesta üle 4s.
			3. Menetluse jaoks andmete otsimine ei tohi kesta üle 5s.
			4. Menetluse andmete salvestamine ei tohi kesta üle 4s.
			5. Menetluse jaoks andmete värskendamine ei tohi kesta üle 4s.
			6. Üle interneti infosüsteemi kasutamisel võib lisanduda 2s viivitus.

Teenuse kvaliteedi tõstmiseks on poolel õigus teha teisele poolele ettepanekuid kiiruse ja latentsuse nõuete muutmiseks. Muudatuste korral kirjeldatakse kasutuslugude vastuvõtukriteeriumidesse mittefunktsionaalse nõudena.

## Tulemid

Valminud tööde tulemid antakse üle **mitte hiljem kui 30.09.2024** üleandmise-vastuvõtmise aktiga, tööde tulemid peavad sisaldama:

* + 1. viiteid dokumentatsioonile Confluence’is;
		2. tööde üleandmise-vastuvõtmise akti, mis peab sisaldama tehtud tööde loendit Jira väljavõttena;
		3. viiteid koodile GitLabis;
		4. koodianalüüsi, mis sisaldab väljavõtet TEHIKu SonarQube keskkonnast, kust on näha testide kaetavuse protsent.

## Tööde teostamise tähtaeg

Kõikide eelnevalt kirjeldatud tööde üleandmise (so Jira piletid "Ready for AT" ja toodangu keskkonda paigaldatav kvaliteetne lähtekood) lõpptähtaeg on **30.09.2024.** Tööde üleandmisele järgneb tellija poolne tööde testimine mõistliku aja jooksul ja vajadusel täitja poolne paranduste tegemine üle antud töödes, kui testimise käigus ilmneb, et tööd ei ole lõpptähtajaks teostatud nõuetekohasel.